ky kk ru kk kk cv ru ru ru ba kk ky ru kk ru kk ru kk kk ky ru kk kk cv ru ru ru ba kk ky ru kk ru kk ru kk kk ky kk kk cv ru ru ru ba kk ky ru kk ru kk ru kk kk kk ky en kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk de kk kk kk kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk ky ru tg kk kk kk ky ru en
Еркек болу оңай ма?--Азияинфо - Asia info
Қалай десең де еркек болу оңай емес. Әйелдер оның несі қиын, жұмыс істе, ақша тап, бітті деп ойлайды. Біткен жоқ. Олар үшін, еркектер үшін, біз бармыз. Олардың өміріне қуаныш пен шаттық әкелетін біздер. Тіпті түк керек емес деген жерге де қуаныш сыйлағымыз келеді. Ол қуаныш па, басқа ма, кейде маңызды емес.
Ер адамның әйел затымен бірге өмір сүруі аскеза сияқты. Басқа дүниемен салыстыруға келмейтін аскеза. Біз соншалықты әртүрліміз, әйелмен бірге өмір сүру оңай емес. Білмегеніңізді түртіп алыңыз.
Саған еркіндік, кеңістік керек кезде, ол үнемі жаныңнан шықпай қалады. Бар уақытыңды жеп қояды. Сүйген қызыңның, әйеліңнің жоспары бар, оңаша қалдыр, еркек деген жүрмей ме екен жайына деп ренжігенін біраз әйел заты бастан өткерген болу керек. Еркек адам үнемі бірдеңе міндетті, парыз боп тұрады.
Әйелмен тұрудың жалғыз себебі сол ғана ма? Әйел деген жанартау. Ол - тұрақсыз. Ол - үнемі түсініксіз. Егер әйел уәде берсе, онысы уәдеде тұрады деген сөз емес. Сұраған нәрсені істесе де, оның көңілі жай деген сөз емес. Бірақ ашуы келсе, онда жайпап өтері сөзсіз. Әйелді санамен түсіну мүмкін емес. Ол уәде беріп алып, айнып қалады, ұмытып кетеді, жасай алмай қалады. Ден қоймай, көңілсіз істесе, сосын сол үшін сені жек көріп кетеді. Уәде бермесе де болар еді ғой! Бас тартса. Немесе... Ол бір нәрсені айтып, екіншісін ойлап тұрады, үшіншісін сезіп, төртіншісін жоспарлап үлгереді. Қайсысы шындық? Түсініп көр. Бір мезетте ойланып және сезінетін еркекті қалай түсінуге болады?
Осылай армандап, көмектен бас тартып, жігіт өзі жетесімен жетсін деп көп күтеді. Бірақ ақырында жігіт оның картоп салған сөмкесін де көтермейтін боп алады. Картоп салған сөмкені еркек көтеру үшін алдымен әйелдің аяқ-қолын байлап отырғызып қою керек. Әйтпесе ол бәрін дұрыс істемедің деп айғайға басады. Әйел деген парадокс. Тылсым. Құпия. Жұмбақ. Әрқашанда.
Әйел үнемі бірдеңе қалап тұрады. Бірақ көбіне не қалайтынын өзі де білмейді. Қалағанын алғанда, бұл емес екенін түсінеді. Басқа бірдеңе. Әйел тойымсыз. Көңілі толып, осымен бәрі бітті дей алмайды. Көйлек, туфли, перде, ыдыс, алтын жеткілікті демейді. Оған ылғи бір көйлегі артық, бір баласы көп, бір туфлиі әдемірек болғаны ұнайды. Қанша таптың, сонша жұмса дей бергісі келеді. Оңай, жылдам. Мүмкіндік берсең болғаны.
Әйел күйзелсе, ең қиыны сол. Үйді цунами басты дей бер. Алашапқын қып, жұрттың бәрін аяғынан тік тұрғызады. Көтерші, түсірші. Былай тұр. Қайда кеттің? Осылай...
Күйеуіне дүкенге барып келуді өтінген әйел тек ірімшік сұрайды. Сәлден соң сүт ала сал дейді. Ол шығып бара жатқанда біраз заттың атын түгендейді. Газет оқып отырған күйеуі бәрін есінде сақтап алар дейді. Жолай поштаға соға салшы деп. Сосын ол айтқанының бәрін алмағанына, алғаны басқа екендігіне ренжиді. Қиын ба? Қиын. Өте қиын.
Жүкті әйелдің қандай болатынын білесіз бе? Айналасындағы иіс атаулыдан басы айналып, бірдеңе жегісі кеп, бірақ не екенін білмейтін адам ол. Балмұздақ пен қуырылған картопты қатар жеп, артынан жылайтын адам ол. Күйеулер біледі. Олар әркез таң қалудан шаршамайды. Түсініксіз әйелді сүйіп, тоғыз ай бар құйтырқы қылығына шыдап, көмектесіп, бала босанған соң да мінезі басыла салмайтын жарларының еркелігіне төтеп береді.
Сосын еркек мықты болуы керек. Әрқашан өзін ұстауы қажет. Бұлай істеу қандай қиын екенін кім біледі? Біздердің, әйелдердің көңілін, жүрегін сақтау үшін еркектер қанша нәрсені ішінде сақтайтынын білесіздер ме? Еркектерге осал болуға болмайды. Қорқынышы мен сезімін білдіруге болмайды. Болмайды, болмайды. Бүкіл әлем оның санасына салмақ түсіреді. Үйге келіп, уһ десе де, ол қолдауға ие болмайды. Әттең...
Еркектің тағы бір міндеті – отбасын Құдайға жақындату. Мұны оған кім үйретеді? Отбасын қалай құдайшылыққа жетектеп апарады? Қандай Құдайға? Осындай сұрақтардың жауабын табу - еркектің міндеті. Әйтпесе, ол үздіксіз дағдарыстардың, күйзелістердің, ішкі арпалыстың құрбаны болып, мағынасыз өмір сүрген болып шығады.
Бала өсіру. Қалай? Оларға әке не үйретеді? Өзіңнің азаматтығың белгісіз кезде ұлыңнан қалай азамат тәрбиелемексің? Егер әйелің ұлыңның жанына қарыс қадам жақындатпай, оны өзінің ықпалынан шығарғысы келмесе, қалай азамат тәрбиелейсің?
Бүгінгі таңдағы сұмдық еркін, супер ақылды әйелдің жанында оны сүйіп, бақытты өмір сүру мүмкін бе? Бұ заманның әйелі сүюді білмейді. Күйеуге шыға салысымен күйеуімен жарысады. Күйеуін ешқашан қолдамайды. Бәрін өзі істей алады. Істейді де. Бұл әлем есінен адасқан. Ал, біздер, әйелдер, әлемді бүлдіруге барымызды салып жатырмыз.
Әлі де еркек болу оңай деп ойлап отырсыздар ма? Әйел күйеуін сақтауы керек. Азаматтарға бүгінгі заман әйеліне күйеу болу оңай емес. Өте қиын. Күйеуді қолдан түсіп кетсе, сынып қалатын мүсін көрмеңдер. Жан жүрегіңмен сүй, алдына ас қой, тынығуға кеңістік бер, жеке қалуына мұрсат бер.
Әйел өз ішінде өзін табуға тырысуы керек. Әйелдің ішіндегі әйелді іздеуге барын салуы. Ішкі әлемін қалыпқа келтіруі. Осылай етсе ғана, күйеулердің жағдайы біршама жақсарып қалар еді.
®Азияинфо - Asia info™ | Сілтеме | Дереккөз | Авторлық құқық™
Бөлісу тақырыбы: Азияинфо - Asia info » Еркек болу оңай ма?
Кейінгі: Еріншектік мүмкіншілігіңді шектейді
Алдыңғы: Өмір қызықсыз болса, не істеу керек?
Адамның бақыты дүниеге байланбаған. Оның бақыты - Ниетінде
Луйза Хейдің қанатты сөздері
Күн бұлтты болса да одан ләззат ала біліңіз
Табыстың бір ұшы білекте болса, бір ұшы жүректе
Өткеннің бәрін өртеп өшір де, жоспар жаса !
24 сағаттық аралықты сақта
Абрахам Маслоу ұсынған психологиялық жетілудің 15 белгісі
Адамды бақытты немесе бақытсыз ететін оның ойлары
Ер азаматтар қадірлейтін әйел қандай болады?
Мидың жұмысын арттыру үшін не істеу керек?
Луйза Хейдің қанатты сөздері
Отыздан асқан әйелдердің қағидалары
Ортаңа сыйлы, қадірлі болудың 8 шарты
Жігіттің жолы болмауының құпиясы
Нағыз әйелге жаныңды суырып бермейінше, тәніне қол тигізе алмайсың
Кәсіпкерлік Экономика Жаңалық Әлем Музыка Бокс Жазушы Сауалнама Әдебиет Тәрбие Ән-күй Білім Махаббат Өндіріс Қоғам Технология Машина IT Блогер Мұрағат
Ертең - қателігі жоқ жаңа күн
Махаббат деген түнде терезеден гүл сыйлау ғана емес
Әрекет еткің келсе, күдіктің есігіне құлпы сал
Кейде үндемей тыңдай білудің өзі маңызды
Махаббат пен қанаттар туралы әпсана
Бәріміз де уақыты келгенде есейеміз, бәріміз де түбі өзгереміз
Күйзеліспен қалай күресуге болады?
"Арыстандай айбатты, Қабыландай Қайратты" - Халық мәтелі
Copyright © 2015 Азияинфо - Asia info All Rights Reserved